पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर में कोरोना मरीजों के अंतिम संस्कार के लिए श्मशान में रंगदारी वसूलने का मामला सामने आने के बाद निगम प्रशासन हरकत में आ गया है। श्मशान घाट पर बढ़ती चौथ वसूली (रंगदारी) रोकने के लिए अब उपमहापौर पारस सिंघवी ने शहर के 8 श्मशान घाट पर 16 कर्मचारी तैनात किए हैं। जो वसूली रोकने के साथ ही मृतकों के परिजनों की सहायता करेंगे।
इसमें अशोकनगर, आयड़, रानीरोड, अहिंसापुरी, सेक्टर 11, रेती स्टैण्ड सबसिटी सेंटर, सेक्टर-3 और प्रताप नगर स्थित श्मशान पर सुबह 6 से दोपहर 1 बजे और दोपहर 1 से रात 8 बजे तक दो पारियों में दो-दो कर्मचारी सफाई व्यवस्था के साथ अंतिम संस्कार की व्यवस्थाएं देखेंगे। डिप्टी मेयर पारस सिंघवी ने बताया कि श्मशान पर किसी प्रकार की वसूली न हो इसके लिए सफाई निरीक्षक, प्रभारी और जमादार को भी जिम्मेदारी दी गई हैं।
एमबी अस्पताल और ईएसआईसी से कोरोना संक्रमण की वजह से मृतकों के शव श्मशान स्थल तक पहुंचाने के लिए पहले से ही निःशुल्क एम्बुलेंस लगा रखी है। निगम ने श्मशान घाट में शिकायत करने के लिए नंबर लिखवा दिए हैं। इसमें बताया है कि यहां अंतिम संस्कार निशुल्क किया जाता है। अगर काेई राशि मांगता है ताे संबंधित नंबर पर संपर्क करें।
अंतिम संस्कार के लिए 5 क्विंटल लकड़ी निशुल्क देगा नगर निगम
काेराेना मृतकाें के लिए अंतिम संस्कार के लिए 5 क्विंटल लकड़ी की राशि अब नगर निगम वहन करेगा। हालांकि, लाेगाें का कहना है कि एक शव काे जलाने के लिए कम से कम 6 क्विंटल लकड़ी की जरूरत हाेती है। लेकिन नगर निगम ने कहा है कि एक शव के लिए 5 क्विंटल से ज्यादा लकड़ी नहीं दी जाए। इसके प्रति क्विंटल 600 रुपए के हिसाब से 3000 रुपए निगम वहन करेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn